CELEX: 62016CN0524
Language: lv
Date: 2016-10-12 00:00:00
Title: Lieta C-524/16: Lūgums sniegt prejudiciālu nolēmumu, ko 2016. gada 12. oktobrī iesniedza Corte dei Conti (Itālija) – Istituto Nazionale della Previdenza Sociale/Francesco Faggiano

16.1.2017   
            
            
               LV
            
            
               Eiropas Savienības Oficiālais Vēstnesis
            
            
               C 14/19
            
         Lūgums sniegt prejudiciālu nolēmumu, ko 2016. gada 12. oktobrī iesniedza Corte dei Conti (Itālija) – Istituto Nazionale della Previdenza Sociale/Francesco Faggiano
   
   (Lieta C-524/16)
   (2017/C 014/25)
   Tiesvedības valoda – itāļu
   
      Iesniedzējtiesa
   
   
      Corte dei Conti
   
   
      Pamatlietas puses
   
   
      Prasītājs: Istituto Nazionale della Previdenza Sociale
   
   
      Atbildētājs: Francesco Faggiano
   
   
      Prejudiciālie jautājumi
   
   
               1)
            
            
               Vai Kopienu tiesiskais regulējums, kāds tas noteikts Padomes 1971. gada 14. jūnija Regulā (EEK) Nr. 1408/1971 (1) un Padomes 1998. gada 29. jūnija Regulā (EK) Nr. 1606/1998 (2), ir jāinterpretē tādējādi, ka tas liedz personai, kura jau saņem pensiju, iesniegt pieteikumu par tādu sociālā nodrošinājuma iemaksu summēšanu, kas uzkrātas dažādos pensiju fondos, it īpaši piederības valstī un citā Eiropas Savienības valstī?
            
         
               2)
            
            
               Vai Padomes 1971. gada 14. jūnija Regulas (EEK) Nr. 1408/1971 49. panta 1. punkta b) apakšpunkta ii) ievilkumam ir pretrunā tāds valsts tiesiskais regulējums kā Itālijas tiesiskais regulējums, konkrēti, 2000. gada 23. decembra Likuma Nr. 388 71. pants, atbilstīgi kuram pieteikumu summēt sociālā nodrošinājuma iemaksas, kas uzkrātas dažādos pensiju fondos, it īpaši piederības valstī un citā Eiropas Savienības valstī, var iesniegt tikai tās personas, kuras vēl nav ieguvušas tiesības saņemt pensiju nevienā pensiju fondā?
            
         
      (1)  Padomes 1971. gada 14. jūnija Regula (EEK) Nr. 1408/71 par sociālā nodrošinājuma shēmu piemērošanu darbiniekiem, pašnodarbinātām personām un viņu ģimenēm, kas pārvietojas Kopienā (OV L 149, 2. lpp.).
   
      (2)  Padomes 1998. gada 29. jūnija Regula (EK) Nr. 1606/98, ar ko groza Regulu (EEK) Nr. 1408/71 par sociālā nodrošinājuma sistēmu piemērošanu darbiniekiem, pašnodarbinātām personām un viņu ğimenēm, kas pārvietojas Kopienā, un Regulu (EEK) Nr. 574/72, ar kuru nosaka izpildes kārtību Regulai (EEK) Nr. 1408/71, nolūkā paplašināt to darbības jomu, ietverot īpašas sistēmas valsts civildienesta ierēdņiem (OV L 209, 1. lpp.).